laion/Wikipedia-Exotic huggingface dataset:
פולקסווגן ברזיל

פולקסווגן ברזיל בע"מ (בפורטוגזית: Volkswagen do Brasil Ltda.) היא חברת בת של קבוצת פולקסווגן, שנוסדה בשנת 1953 כמפעל הרכבה לדגם החיפושית שיובא מגרמניה. החיפושית שיוצרה במפעל הייתה המכונית הנמכרת בברזיל במשך 24 שנים רצופות. החל משנת 1987 מיוצרת במפעל פולקסווגן גול, שהייתה המכונית הנמכרת במדינה במשך 26 שנים ברציפות. פולסווגן ברזיל הוקמה לאחר שבשנת 1953 אסרה המדינה על ייבוא של מכוניות מורכבות במלואן. נשיא החברה הראשון היה פרדריך שולץ-ונק, שהיגר לברזיל בשנת 1950 אחרי תקופה קצרה כשבוי מלחמה. המפעל הראשון הוקם בבאיפיראנגה, סאו פאולו והיה מפעל בו הורכבו ערכות שהגיעו מוכנות. במהלך השנתיים הראשונות הורכבו במפעל, באופן ידני, 2,268 יחידות של החיפושית ו-552 מסחריות מדגם פולקסווגן טייפ 2 ("קומבי"). בשנת 1957 הוחל בבניית מפעל ייצור בסאו ברנרדו דו קמפו. בספטמבר 1957 הוחל בייצור במפעל החדש של מכוניות מדגם טייפ 2. בינואר 1959 הוחל לייצר במקום גם חיפושית עם מנוע בנפח 1,200 סמ"ק, גרסה מקומית למכונית המפורסמת שיוצרה תוך שימוש בחלקים רבים שיוצרו במדינה. באותה השנה נחנך מפעל ייצור חדש בסמוך לסאו פאולו. בשנת 1961 עברה פולקסווגן את יצרנית הרכב האמריקאית "וויליס אוברלנד" והפכה ליצרנית הרכב הגדולה בברזיל. דגמים רבים תוכננו, יוצרו ונמכרו רק בברזיל. בים השנים 1971 ל-1975 יוצרו בברזיל כ-250 יחידות בייצור מיוחד של ה"קומבי". הרכבים נקראו במדינה "דה לוקס" (de luxe) ובגרמניה זכו לכינוי "סמבה". בשנת 2012 ייצרה והרכיבה פולקסווגן ברזיל 852,086 יחידות. בין השנים 1979–1999 החזיקה פולקסווגן ברזיל בחברת הבת "פולקסווגן משאיות" (Volkswagen Caminhões) שעסקה בייצור משאיות ואוטובוסים. בהמשך הפכה החברה לחלק מפולקסווגן רכבים מסחריים, חברת בת של קבוצת פולקסווגן. בדצמבר 2008 נמכרה כל פעילות הייצור של אוטובוסים ומשאיות לידי חברת מאן. במהלך שנות השבעים האשימו עובדים בחברה את הנהלת החברה בריגול אחריהם בתקופת הדיקטטורה הצבאית במדינה. לטענתם, מחלקת הביטחון של החברה יידעה את המשטרה על פעילויות של גורמי אופוזיציה ומתנגדים למשטר. בשנת 1976 נערכו מעצרים המוניים של עובדים בחברה וחלק מהעצורים סבלו מעינויים. בשנת 2014 "נציבות האמת" בראשות דילמה רוסף, נשיאת המדינה, קבעה כי "עשרות חברות, ביניהן פולקסווגן ויצרניות רכב אחרות סייעו לשלטון הצבאי לפעול נגד התאגדויות עובדים". מנגד, הכיחשה החברה את הדברים וטענה שאין תיעוד לכך שהיא פגעה בזכויות עובדים. בנובמבר 2016 הזמינה החברה סקירת מומחה שנייה שבוצעה על ידי ההיסטוריון כריסטופר קופר מאוניברסיטת בילפלד הגרמנית. ההיסטוריון הראשי מנפרד גריגר התפטר מתפקידו בערך באותו זמן שבו מונה קופר. לאחר התפטרותו אמר גריגר שהוא ממליץ לחברה "לבנות אנדרטה לזכרם של אלו שהחברה הפרה את זכויות האדם שלהם". ביולי 2017 התראיין מנכ"ל פולקסווגן לשעבר, קארל האן והכחיש שאי פעם ידע על פעילות משטרת הביטחון בתחומי החברה. פולקסווגן ברזיל מחזיקה בארבעה מפעלים ברחי המדינה: מדיה וקבצים בנושא פולקסווגן ברזיל בוויקישיתוף אתר האינטרנט הרשמי של פולקסווגן ברזיל פולקסווגן ברזיל, ברשת החברתית פייסבוק פולקסווגן ברזיל, ברשת החברתית אקס (טוויטר) פולקסווגן ברזיל, ברשת החברתית אינסטגרם פולקסווגן ברזיל, ברשת החברתית LinkedIn פולקסווגן ברזיל, סרטונים בערוץ היוטיוב Volkswagen aided Brazil dictatorship’s repression: historian, 25 July 2017 Brazil probe of dictatorship period not satisfied by Volkswagen testimony, Reuters, 28 February 2015 VW worked hand in hand with Brazil's military dictatorship, DW.com, 24 July 2017 "Volkswagen do Brasil". www.vw.com.br (בפורטוגזית). נבדק ב-2021-11-08.
MVP של אליפות אירופה בכדורסל

השחקן המצטיין של אליפות אירופה בכדורסל הוא פרס המוענק על ידי פיב"א אירופה ל-MVP של אליפות אירופה בכדורסל (יורובאסקט). פאו גאסול וקרשימיר צ'וסיץ' הם היחידים שזכו בפרס פעמיים. ישראלי אחד זכה בתואר - מיקי ברקוביץ' ב-1979, אז זכתה נבחרת ישראל במקום השני. אליפות אירופה בכדורסל מלך הסלים של אליפות אירופה בכדורסל גביע העולם בכדורסל MVP של גביע העולם בכדורסל מלך הסלים של גביע העולם בכדורסל היכל התהילה של פיב"א מסדר ההצטיינות של פיב"א 50 השחקנים הגדולים בתולדות פיב"א אתר האינטרנט הרשמי של פיב"א אירופה גובה השחקן המצטיין הוגבל
ברדין

האם התכוונתם ל... ג'ון ברדין – פיזיקאי אמריקאי נועם ברדין – איש עסקים ישראלי פטרישיה ברדין – זמרת בריטית ריי סלואן ברדין – צייר אמריקאי
קונבנציית ברידג'

קונבנציית ברידג, באנגלית: Bridge convention, היא מוסכמה אודות הכרזה לא טבעית או סדרת הכרזות לא טבעיות הקשורות זו בזו, באמצעותן מתארים שחקנים את הקלפים שברשותם בשלב ההכרזה בברידג'. הכרזת טבעית מבטיחה מספר מינימלי של קלפים בסדרת המוכרזת. בהכרזת חוזה ללא שליט עשויה להבטיח יד מאוזנת. הכרזה לא טבעית אינה מבטיחה מספר קלפים בסדרה המוכרזת. גם הכרזת כפל או הכרזת Redouble עשויה להיות חלק מקונבנציה. קונבנציות משמשות כאמצעי תקשורת בין שותפים בברידג'. באמצעותן יכול כל אחד מהשותפים לתאר את הקלפים שלו, ולקבל תיאור של הקלפים של שותפו. שימוש בקונבנציות מחייב תיאום מוקדם בין השותפים. קונבנציות מתארות כוח ומבנה יד. לקונבנציה עשויות להיות מטרות שונות.אפשר לסווג אותן על פי הצד המכריז ומטרת ההכרזה. בקונבנציות אלה אחד השחקנים מכריז הכרזת פתיחה, ושותפו מכריז הכרזה בהתאם לכללי הקונבנציה. בהמשך עשוי להיות דו-שיח של הכרזות של הפותח והמשיב, המתארות את חלוקת הקלפים שלהם ואת הכוח בנקודות. דוגמאות לקנבנציות כאלה: סטיימן (ברידג') ג'קובי טרנספר סמולן (ברידג') צבע רביעי מחייב Bergen raises Jacoby 2NT Inverted minors Multi two diamonds Preemptive bid Weak two bid XYZ קונבנציות אלה מטפלות במצבים בהם הפותח והמשיב בוחנים את האפשרות להכריז סלאם. המטרה היא להבחין בין מצבים בהם ההסתברות לביצוע סלאם גבוהה, לבין מצבים בהם היא נמוכה. במצבים בהם ההסתברות גבוהה מכריזים סלאם. במצבים בהם ההסתברות אינה גבוהה נמנעים מהכרזת סלאם. דוגמאות לקונבנציות כאלה: בלקווד (ברידג') ספלינטר (ברידג') ג'וזפין (ברידג') קונבנציות אלו מיועדות למצבים בהם שחקן מתערב אחרי הכרזת פתיחה של יריב ו/א הכרזת פותח והכרזת משיב. דוגמאות לקונבנציות מסוג זה: אוברקול Big Double Cappelletti DONT Landy Michaels cuebid Takeout Double קונבנציות אלו מתארות התערבות לא טבעית של המשיב או של פותח אחרי הכרזת התערבות. דוגמאות לקונבנציות מסוג זה: Lebensohl Negative double Support double ערך מורחב – הכרזת כפל בברידג' המשמעות הטבעית של הכרזת כפל היא הענשה. המכפיל מאמין שהכרוז לא יצליח לבצע את החוזה ובאמצעות הכפל רוצה שהוא ושותפו יקבלו ניקוד גבוה יותר, אם וכאשר הכרוז לא יצליח לבצע את החוזה. גם המשמעות הטבעית של Redouble היא מענישה. במשך הזמן התפתחו קונבנציות ברידג' בהן לכפל יש משמעות אחרת. בערך המורחב "הכרזת כפל בברידג'" אפשר לראות דוגמאות. דוגמאות להכרזת Redouble לא טבעי: SOS Redouble, Support Redouble. התאגדות הברידג' העולמית (World Bridge Federation) והתאגדויות ברידג' אזוריות או התאגדויות ברידג' של מדינות, אוסרות או מגבילות את השימוש בחלק מהקונבנציות בתחרויות רשמיות. מדובר בקונבנציות מסובכות במיוחד ו/או בתפיסה שונה לחלוטין מתפיסות מקובלות של הכרזה בברידג'. הסיבה לאיסור היא קושי של שחקני ברידג שאינם מכירים את הקונבנציה להתמודד איתה. כשהשימוש מוגבל הוא מוגבל לתחרויות ברמה גבוהה במיוחד. קטגוריית הקונבנציות המוגבלות ביותר נקראת HUM.אלה הם ראשי תיבות של: Highly unusual method. קטגוריה מוגבלת פחות אבל עדיין מוגבלת נקראת תווית חומה. Conventions,Bridge Guys Conventions,Bridge Guys
ברסליארי

ברסליאֶרי או ברסליירי (באיטלקית: Bersaglieri - קלע או רובאי) הוא סוג חיילי חיל רגלים קל אשר התקיים לאורך ההיסטוריה בכוחות צבא איטליה. יחידות ברסליארי ראשונות הוקמו בממלכת סרדיניה, משום שלכוחות הממלכה לא היה תקציב רב, הוחלט ליצור כוח חיל רגלים קל, מהיר ואיכותי להתמודדות עם כוחות אויב עדיפים. חיילי הברסליארי פיתחו יכולות לחימה ייחודיות ששמו דגש על מהירות תנועה בשילוב עם ירי מדויק, בנוסף התפתחה מערכת תקשורת שהתבססה על מגוון רב של מנגינות ביוגל לתרועה של פקודות מורכבות בשעת קרב. חיילי הברסליארי חובשים באופן מסורתי כובע מצחייה רחב ייחודי בעל נוצת מצנפת המורכב מנוצות שכווי, הכובע נחבש עם מדים טקסיים ונוצת המצנפת נענדת גם עם כובעים או קסדות כחלק משירות יום-יומי. מסורת נוספת הייחודית לחיילי הברסליארי היא קיום מצעדים בריצה קלה ולא בהליכה, תוך נגינה בכלי נשיפה. פנפארה. קורפוס ברסליארי נוסד ב-18 ביוני 1836 על ידי הגנרל אלסנדרו לה מרמונה לשירות בכוחות ממלכת סרדיניה, עד לפברואר 1843 ארבע פלוגות ראשונות הוקמו ואוחדו לכדי גדוד ראשון שהוקם. בשנים הבאות הוקמו עוד גדודי ברסליארי, כאשר ב-1871 עמדו 36 גדודים שאורגנו בשישה רגימנטים (כל גדוד עם ארבע פלוגות). עם איחוד איטליה בשנת 1861, השתלבו יחידות הברסליארי בכוחות ממלכת איטליה המאוחדת. החל משנת 1910, כל רגימנט כלל גדוד ברסליארי רכוב על אופניים, אלו פעלו לאורך מלחמת העולם הראשונה ופורקו רק לאחריה ב-1919. במהלך מלחמת העולם הראשונה קורפוס הברסליארי אורגן מחדש לכדי שתי דיוויזיות מיוחדות שכללו שבע חטיבות ו-21 רגימנטים סך הכל, בנוסף לחמישה גדודים עצמאיים. למספר שנים בין 1924 ל-1936 הוחזרו שוב יחידות רכובות אופניים כאשר 12 מהרגימנטים הומרו לרגימנטים רכובי אופניים. במהלך מלחמת העולם השנייה רגימנטי ברסיליארי השתלבו בדיוויזיות המשוריינות, הממוכנות והדיווזיות המהירות. מפקד כוחות הציר במערכה בצפון אפריקה, ארווין רומל, אמר על חיילי הברסליארי: החייל הגרמני הדהים את העולם, החייל הברסליארי האיטלקי הדהים את זה הגרמני. — ארווין רומל רגימנט ברסליארי הראשון, בקוזנצה, תחת פיקוד חטיבת ברסליארי "גרבילדי". רגימנט ברסליארי השלישי, בטולדה, תחת פיקוד החטיבה הממוכנת "ססרי". רגימנט ברסליארי השישי, בטרפאני, תחת פיקוד החטיבה הממוכנת "אוסטה". רגימנט ברסליארי השביעי, באלטמורה, תחת פיקוד החטיבה הממוכנת "פינרולו". רגימנט ברסליארי השמיני, בקזרטה, תחת פיקוד חטיבת ברסליארי "גריבלדי". רגימנט ברסליארי ה-11, בזופולה, תחת פיקוד החטיבה המשוריינת ה-132 "אריאטה". רובאי יגר מדיה וקבצים בנושא ברסליארי בוויקישיתוף אודות הברסליארי באתר משרד ההגנה האיטלקי (באנגלית) http://www.bersaglieridiroma.it/?page_id=67 https://www.youtube.com/watch?v=ffp0uPa44CA מתוך Martin Svoboda, The German soldier has astonished the world; the Italian…, Quotepark.com (באנגלית).
עומר רקיק

עומר רקיק (בערבית: عمر رقيق, בתעתיק מדויק: עמר רקיק; נולד ב-20 בדצמבר 2001 בסכוונינגן שבהולנד) הוא כדורגלן תוניסאי המשחק בעמדת הבלם בקבוצת ספרטה רוטרדם[דרושה הבהרה] מליגת העל ההולנדית, בהשאלה מארסנל, ובנבחרת תוניסיה. רקיק גדל במחלקות הנוער של פיינורד, מנצ'סטר סיטי, פ.ס.וו. איינדהובן, אולימפיק מרסיי, הרטה ברלין וארסנל. ב-20 ביוני 2022 הושאל רקיק למשך עונה אחת מארסנל לספרטה רוטרדם מליגת העל ההולנדית. ב-5 באוגוסט ערך את הופעת הבכורה שלו במועדון, בתיקו 0-0 נגד הירנפיין במסגרת המחזור הראשון בליגה לעונת 2022/2023. ב-15 ביוני 2021 ערך רקיק את הופעת הבכורה שלו בנבחרת תוניסיה, בניצחון 0–1 על נבחרת מאלי במשחק ידידות. הוא היה חלק מסגל הנבחרת בטורניר גביע אפריקה לאומות 2021 בשנת 2022, וערך שתי הופעות בטורניר. אחיו הוא כדורגלן סביליה ונבחרת הולנד כרים רקיק (אנ'). עומר רקיק, ברשת החברתית אינסטגרם עומר רקיק, באתר Transfermarkt עומר רקיק, באתר Fussballdaten.de (בגרמנית) עומר רקיק, באתר Soccerway עומר רקיק, באתר WorldFootball.net עומר רקיק, באתר National Football Teams עומר רקיק, באתר FootballDatabase.eu SPARTA HUURT OMAR REKIK VAN ARSENAL באתר הרשמי של ספרטה רוטרדם, 20 ביוני 2022 (בהולנדית)
גארדו

הגארדו או הגאר (בצרפתית ובאוקסיטנית: Gardon, Gard) הוא נהר בדרום צרפת. על שמו קרוי מחוז גאר (Gard), אחד מ-101 מחוזות צרפת. כמה מיובליו מתקראים "גארדו" אף הם. אורכו 127.6 ק״מ וראשיתו ברכס ההרים סיבן (אנ') (Cévennes), אם כי בחישוב הכולל את היובל המרוחק ביותר שלו - גארדו דה סן-ז'אן - הוא מתארך עד ל-133 ק"מ. האזור העליון של הנהר נקרא "גארדו דה סן-מרטן" (Gardon de Saint-Martin). הגארדו נשפך אל נהר הרון ביובלו הימני, מעט צפונית לבוקאר (Beaucaire). אמת המים הרומית פון דו גאר והגשר פון סן-ניקולא מהמאה ה-16 הם שני גשרים היסטוריים החוצים את הגארדו. הקניון גורז' דו גארדו (Gorges du Gardon), שמסתיים בפון סן-ניקולא, הוא אתר תיירות פופולרי המשמש לקיאקים, קאנו, טיפוס הרים וטיולי הליכה. אמת המים פון דו גאר גשר סן-ניקולא הקניון גורז' דו גארדו מדיה וקבצים בנושא גארדו בוויקישיתוף
שמיכה

שמיכה היא כלי מיטה המשמש לכיסוי, בדרך כלל גדולה ומלבנית, מיועדת לשמור על חום הגוף של המתכסה בה, במיוחד בזמן השינה, או ככיסוי דקורטיבי למיטה. המלה העברית "שמיכה" היא מקראית. היא מופיעה בתנ"ך רק פעם אחת, בסיפור יעל וסיסרא. שמיכות מאופיינות על פי החומרים מהם הן עשויות, על פי עוביין, גודלן ותכליתן: שמיכה ממולאת נוצות שמיכת פוך - שמיכת נוצות אווז שמיכה ממולאת סיבים סינתטיים כאקרילן והולופייבר. שמיכה דקה מצמר, כותנה, פשתן, פיקה או פליס. שמיכת טלאים (quilt - קווילט) שמיכת טלוויזיה שמיכה זוגית/שמיכת יחיד/שמיכת תינוק ספר שופטים, פרק ד', פסוק י"ח: "וַתֵּצֵא יָעֵל לִקְרַאת סִיסְרָא וַתֹּאמֶר אֵלָיו סוּרָה אֲדֹנִי סוּרָה אֵלַי אַל תִּירָא וַיָּסַר אֵלֶיהָ הָאֹהֱלָה וַתְּכַסֵּהוּ בַּשְּׂמִיכָה". יאיר זקוביץ, אביגדור שנאן, לא כך כתוב בתנ"ך, עמ' 227. ערך זה הוא קצרמר בנושא טקסטיל. אתם מוזמנים לתרום לוויקיפדיה ולהרחיב אותו.
עידן קרפל

עידן קרפל (נולד בחולון ב-1985) הוא קצין צה"ל בדרגת אלוף-משנה, אשר פיקד על עוצבת אדירים. קרפל גדל במכבים-רעות ועם גיוסו לצה"ל שובץ בחיל התותחנים, עבר הכשרה כלוחם וקורס קצינים ועם סיומו שובץ כקצין שיתוף ארטילרי של גדוד הסיור של הצנחנים ולחם במלחמת לבנון השנייה, בין היתר בקרב מארון א-ראס וקרב בינת ג'בייל. קרפל מילא מגוון תפקידי מטה ופיקוד בחיל ובשנים 2016–2018 פיקד על גדוד 334 ובשנים 2020–2021 פיקד על גדוד הדס. בשנת 2022 מונה למפקד עוצבת אדירים. קרפל נשוי ואב לארבעה והוא בעל תואר ראשון בהנדסת חשמל ותואר שני במנהל עסקים. מאמרים יומן מהשטח, באתר "ישראל דיפנס", ‏ 16 באפריל 2013. "בזכותם יש לי את הזכות לקום כל בוקר ולענוד את סמל צה"ל", באתר צה"ל, 24 באפריל 2017. עידן קרפל, יומן משהטח, אתר "ישראל דיפנס", ‏ 16 באפריל 2013. איתי אילנאי , גירסת הקודקודים, באתר "ידיעות אחרונות", 1 באוגוסט 2018.
תסריט (פירושונים)

האם התכוונתם ל... תסריט – מתווה להפקת סרט קולנוע, משחק וידאו ועוד תסריט צילומים – מסמך המתאר פרטים טכניים לגבי כל שוט שפת תסריט – שפת תכנות לכתיבת תסריטים ("סקריפטים") תסריט בדיקת תוכנה – רשימת צעדים בבדיקת תוכנה דה סקריפט ("התסריט") – הרכב פופ רוק אירי
אסמאעיל יאקובס

אסמאעיל יוזואה יאקובס (בגרמנית: Ismail Joshua Jakobs; נולד ב-17 באוגוסט 1999 בקלן שבגרמניה) הוא כדורגלן גרמני המשחק בעמדת המגן השמאלי בקבוצת מונקו מליגת העל הצרפתית. יאקובס גדל במחלקות הנוער של BC בלישהיים ופ.צ. קלן. בשנת 2017 החל לשחק בקבוצת המילואים של פ.צ. קלן. ב-8 בנובמבר 2019 ערך את הופעת הבכורה שלו בקבוצה הראשונה של המועדון, בהפסד 1–2 להופנהיים במסגרת המחזור ה-11 בבונדסליגה לעונת 2019/2020. ב-18 בדצמבר הבקיע את שער הבכורה שלו במועדון, בניצחון 2–4 על איינטרכט פרנקפורט במסגרת המחזור ה-16 בליגה. בסך הכל ערך 43 הופעות ליגה במדי המועדון, בהן הבקיע שלושה שערים. ב-12 ביולי 2021 חתם יאקובס על חוזה לחמש עונות במונקו מליגת העל הצרפתית. ב-3 באוגוסט ערך את הופעת הבכורה שלו במועדון, בניצחון 0–2 על ספרטה פראג במסגרת מוקדמות ליגת האלופות לעונת 2021/2022. ב-6 באוגוסט ערך את הופעת הבכורה שלו בליגה, בתיקו 1-1 נגד נאנט במסגרת המחזור הראשון לעונת 2021/2022. בעונתו הראשונה במועדון ערך 28 הופעות ליגה. יאקובס היה חלק מסגל נבחרת גרמניה עד גיל 21. ב-24 בספטמבר 2022 ערך יאקובס את הופעת הבכורה שלו בנבחרת סנגל, בניצחון 2-0 על נבחרת בוליביה במשחק ידידות. נכלל בסגל נבחרת סנגל לטורניר מונדיאל 2022. נכלל בסגל נבחרת סנגל לטורניר גביע אפריקה לאומות 2023. אסמאעיל יאקובס, באתר Transfermarkt אסמאעיל יאקובס, באתר Soccerway אסמאעיל יאקובס, באתר BDFutbol אסמאעיל יאקובס, באתר WorldFootball.net אסמאעיל יאקובס, באתר National Football Teams אסמאעיל יאקובס, באתר FootballDatabase.eu אסמאעיל יאקובס, באתר ESPN Fix: Kölns Jakobs wechselt zur AS Monaco באתר Kicker, ‏ 12 ביולי 2021 (בגרמנית) Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית) La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
אנדראס אוטנזמר

אנדראס אוטנזמר (בגרמנית: Andreas Ottensamer; נולד ב-4 באפריל 1989) הוא קלרניתן אוסטרי, אחד מסולני הפילהרמונית של ברלין ומנצח תזמורת. נולד בווינה ולמד באוניברסיטה למוזיקה ואמנויות הבמה של וינה פסנתר, צ'לו וקלרינט. הן אביו, ארנסט, והן אחיו הבכור, דניאל, היו נגני קלרינט סולו בפילהרמונית של וינה. בין היתר ניגן בתזמורת האופרה של וינה, בפילהרמונית של וינה ובתזמורת הנוער ע"ש גוסטב מאהלר. ב-2009 נבחר כעמית האקדמיה שליד הפילהרמונית של ברלין. בין 2010 ל-2011 היה סולן הקלרינט של התזמורת הסימפונית הגרמנית. במרץ 2011 נבחר לסולן קלרינט בפילהרמונית של ברלין. כזוכה מספר תחרויות, ניגן אוטנזמר בהרכבים קאמריים, במסגרת "הווירטואוזים של וינה" (קבוצת נגנים מבין חברי פילהרמונית של וינה) ועם עמיתים כגון לייף אובה אנדסנס, יוליאן רחלין ויו-יו מה. יחד אם אביו ואחיו יצר את שלישיית The Clarinotts, שפעלה עד מות האב ב-2017. בשנת 2011 ליווה את הזמרת טורי איימוס בתקליטה Night of Hunters. ב-2013 הוציא לאור בחברת דויטשה גרמופון את תקליט הבכורה שלו Portraits – The Clarinet Album שכלל יצירות לקלרינט מאת דומניקו צ'ימרוזה, ג'ורג' גרשווין, אהרן קופלנד, בביצועו יחד עם התזמורת הפילהרמונית של רוטרדם והפסנתרן יאניק נזה-סגין. בשנת 2021 החל לנצח על התזמורת הסימפונית הממלכתית של ארמניה (אנ'). כן הופיע כמנצח-אורח עם התזמורת הסימפונית של בורנמות' והתזמורת הסימפונית של טוקיו. Portraits: the Clarinet Album, 2013 Brahms: the Hungarian Connection, 2015 Blue Hour: Brahms Edition, 2019 Georg Gershwin Three Preludes, 2021 Blue Hour: Mendelssohn Edition, 2021 אתר האינטרנט הרשמי של אנדראס אוטנזמר אנדראס אוטנזמר, ברשת החברתית פייסבוק אנדראס אוטנזמר, ברשת החברתית אקס (טוויטר) אנדראס אוטנזמר, ברשת החברתית אינסטגרם אנדראס אוטנזמר, סרטונים בערוץ היוטיוב אנדראס אוטנזמר, באתר אפל מיוזיק (באנגלית) אנדראס אוטנזמר, באתר ספוטיפיי אנדראס אוטנזמר, באתר AllMusic (באנגלית) אנדראס אוטנזמר, באתר MusicBrainz (באנגלית) אנדראס אוטנזמר, באתר דיזר אנדראס אוטנזמר, באתר Discogs (באנגלית) אנדראס אוטנזמר, באתר Songkick (באנגלית) דף נגן באתר הפילהרמונית של ברלין ביוגרפיה באתר דויטשה גרמופון כתבה על Brahms: the Hungarian Connection, גרמופון חמש עובדות אל אנדראס אוטנזמר, אתר התזמורת הסימפונית של בורנמות'
איזוטרופיות

איזוטרופיות (באנגלית: Isotropy, מיוונית: ἴσος, "איזוס" – שווה; τρόπος, "טרופוס" – כיוון) היא אי תלות בכיוון. לאיזוטרופיות יש משמעות במספר תחומים, כגון מתמטיקה, פיזיקה, אופטיקה, פיזיולוגיה ותכונות חומרים. היקום, לדוגמה, הוא איזוטרופי – אין בו נקודה מיוחסת, ייחודית או כיוון מועדף כלשהו. גם קרינת הרקע המגיעה במידה שווה מכל הכיוונים היא קרינה איזוטרופית. הגאומטריה שבה עסק פליקס קליין (גאומטריה לא-אוקלידית) היא איזוטרופית לזווית מכיוון שהיא אינה משמרת אורכים. התכונה ההפוכה היא אנאיזוטרופיות. קורן איזוטרופי סימטריה ערך זה הוא קצרמר בנושא מתמטיקה ובנושא פיזיקה. אתם מוזמנים לתרום לוויקיפדיה ולהרחיב אותו.
בן-ציון משבץ

בן-ציון משבץ (משביץ) (1889, אוקראינה – 22 בדצמבר 1920, ישראל) היה מאנשי העלייה השנייה ומראשוני המצטרפים לארגון השומר. שמר בסג'רה, יבנאל, בית-גן, חדרה ומושבות יהודה. בן-ציון משבץ נולד ב-1889 בעיר ברדיצ'ב שבמחוז ז'יטומיר באוקראינה. בנעוריו הצטרף על נוער שהגן על היהודים בפני פוגרומים והיה שותף להגנה על קהילת אודסה במהלך פוגרומי אודסה. לאחר אירוע זה עלה, כנוסע סמוי, על אוניית מסע וירד ביפו. גר תקופה קצרה ביפו שם חבר לקבוצה שייסדה יותר מאוחר את ארגון השומר (יצחק בן-צבי, ישראל גלעדי וישראל שוחט) ומהם שמע על רעיונות השמירה. מיפו עבר למושבה סג'רה שם הצטרף לארגון השומר והחל לשמור במושבה ומשם עבר לשמור ביבנאל ובית-גן. בתקופה בה שמר בבית-גן הצליחו גנבים בדואים לגנוב 12 ראשי בקר מהיישוב ו"השומר" נאלץ לשלם דמי פדיון לשבט כדי לקבל בחזרה את הפרות. משבץ, שהיה אחראי על השמירה ביישוב, הודח על ידי הנהגת הארגון מתפקידי שמירה למשך מספר חודשים. בהמשך עבר מהגליל לשומרון והחל לשמור בחדרה ובמושבות הדרום (ראשון לציון, רחובות ובאר יעקב). בתקופת השמירה בחדרה הותקף השומר צבי נדב ונשקו נגנב על ידי כנופיית ערבים ומשבץ היה אחד מקבוצת שומרים שיצאו לנקום באותו שבט אולם נתקלו בהתנגדות ונאלצו לסגת. ב-1913, לאחר נישואיו, רכש חלקת אדמה ועיבד אותה במקביל לעבודתו כשומר. בתקופת מלחמת העולם הראשונה אסרו הטורקים על פעילות "השומר" ואז הצטרף משבץ לארגון המגן, בהנהגתו של יוסף לישנסקי, שפעל בדרום הארץ. ב-1913 נישא לדבורה לבית מדורסקי (ילידת 1888, בתם של שמשון ואסתר מדורסקי שהיו ממייסדי חדרה). לזוג נולדו 3 ילדים (שמשון, חסידה ושפרה). במהלך עבודתו ושמירותיו נתקף שלוש פעמים במלריה והצליח להתאושש אך ב-1920 נתקף בקדחת בפעם הרביעית ונפטר. הובא למנוחות בבית הקברות בחדרה ויותר מאוחר הועבר לחלקת השומר בבית הקברות של כפר גלעדי. לאחר פטירתו נישאה דבורה ליוסף אליאש. נפטרה ב-1963 ונקברה אף היא בכפר גלעדי. ספר השומר, הוצאת דביר והוצאת 'מערכות', 1957 בן ציון משבץ, באתר "יזכור" בן ציון משבץ, באתר ארגון ההגנה בן ציון משבץ, באתר לתת פנים לנופלים בן ציון משבץ, באתר "מוזיאונים בגליל" השומר, באתר tipid2 השומרים האחרים בקבוצה היו מנדל פורטוגלי, צבי נדב, מאיר חזנוביץ וחיים שטורמן לירן טטרו, בגיל 101: הלכה לעולמה שפרה לוי, ממשפחת מייסדי חדרה (בתו של בן-ציון משבץ), באתר mynet חדרה, 4 במרץ 2018 אלי אשכנזי‏, מצריף דל ליקירת העיר: הלכה לעולמה שפרה לוי ממשפחת מייסדי חדרה, באתר וואלה, 2 במרץ 2018 ש.ד., בן ציון משבץ, הפועל הצעיר, 7 בינואר 1921
רמקו פספיר

רֶמְקוֹ פָּסְפִיר (בהולנדית: Remko Pasveer; נולד ב-8 בנובמבר 1983 באנסחדה שבהולנד) הוא כדורגלן הולנדי המשחק בעמדת השוער בקבוצת אייאקס מליגת העל ההולנדית. פספיר גדל במחלקות הנוער של ספורטקלוב אנסחדה וטוונטה. בשנת 2003 החל לשחק בקבוצה הבוגרת של טוונטה, ובסך הכל ערך 14 הופעות ליגה במדי המועדון במסגרת ליגת העל ההולנדית. ב-1 ביולי 2006 חתם פספיר בהראקלס אלמלו מליגת העל ההולנדית, והחל לשמש כשוער שני במועדון. בעונות 2008/2009 ו-2009/2010 הושאל לגו אהד איגלס מליגת המשנה ההולנדית, במדיה ערך 74 הופעות ליגה. לאחר תקופת ההשאלה חזר להראקלס אלמלו, והחל לשמש כשוער ראשון במועדון. בסך הכל ערך 137 הופעות ליגה במדי המועדון. ב-26 ביוני 2014 חתם פספיר בפ.ס.וו. איינדהובן מליגת העל ההולנדית. ב-21 באוגוסט 2014 ערך את הופעת הבכורה שלו במועדון, בניצחון 0–1 על שחטיור סליהורסק במסגרת מוקדמות הליגה האירופית לעונת 2014/2015. ב-25 באפריל 2015 ערך את הופעת הבכורה שלו בליגה במדי המועדון, בניצחון 2–3 על אקסלסיור רוטרדם במסגרת המחזור ה-32 לעונת 2014/2015, לאחר שפ.ס.וו. איינדהובן הבטיחה את זכייתה באליפות הולנד. ב-1 בנובמבר 2016 ערך את הופעת הבכורה שלו בליגת האלופות, בהפסד 1–2 לבאיירן מינכן במסגרת שלב הבתים לעונת 2016/2017. במשך כל תקופתו במועדון שימש כשוער שני לירון זוט, וערך חמש הופעות ליגה בלבד במדי המועדון. ב-5 ביולי 2017 חתם פספיר בוויטסה ארנהם מליגת העל ההולנדית. ב-5 באוגוסט ערך את הופעת הבכורה שלו במועדון, בהפסד לפיינורד במסגרת מגן יוהאן קרויף. ב-12 באוגוסט ערך את הופעת הבכורה שלו בליגה, בניצחון 1–4 על נאק ברדה במסגרת המחזור הראשון לעונת 2017/2018. הוא שיחק במועדון במשך ארבע עונות, בהן ערך 96 הופעות ליגה. ב-23 באפריל 2021 חתם פספיר על חוזה לשתי עונות באייאקס מליגת העל ההולנדית, החל מ-1 ביולי. ב-7 באוגוסט ערך את הופעת הבכורה שלו במועדון, בהפסד 0–4 לפ.ס.וו. איינדהובן במסגרת מגן יוהאן קרויף. בשל הרחקתו של אנדרה אוננה ופציעתו של מארטן סטקלנבורג, המשיך לשמש כשוער ראשון. ב-11 בספטמבר ערך את הופעת הבכורה שלו בליגה, בניצחון 0–2 על זוולה במסגרת המחזור הרביעי לעונת 2021/2022. בעונתו הראשונה במועדון ערך 20 הופעות ליגה, והוסיף שש הופעות בליגת האלופות. פספיר זכה עם נבחרת הולנד עד גיל 21 בטורניר אליפות אירופה עד גיל 21 בשנת 2006. ב-22 בספטמבר 2022 ערך פספיר את הופעת הבכורה שלו בנבחרת הולנד, בניצחון 2-0 על נבחרת פולין במסגרת ליגת האומות 2022/2023. נכלל בסגל נבחרת הולנד בטורניר מונדיאל 2022. פ.ס.וו. איינדהובן אליפות הולנד (2): 2014/2015, 2015/2016 מגן יוהאן קרויף (2): 2016, 2017 אייאקס אליפות הולנד (1): 2021/2022 נבחרת הולנד עד גיל 21 אליפות אירופה עד גיל 21 (1): 2006 מדיה וקבצים בנושא רמקו פספיר בוויקישיתוף רמקו פספיר, באתר Transfermarkt רמקו פספיר, באתר Soccerway רמקו פספיר, באתר BDFutbol רמקו פספיר, באתר WorldFootball.net רמקו פספיר, באתר National Football Teams רמקו פספיר, באתר FootballDatabase.eu [https://www.vi.nl/nieuws/pasveer-krijg-bij-psv-eerlijke-kans-op-basisplaats Pasveer: 'Krijg bij PSV eerlijke kans op basisplaats'] באתר Voetbal International, ‏ 26 ביוני 2014 (בהולנדית) PSV-doelman Pasveer (33) tekent voor drie jaar bij Vitesse באתר NU, ‏ 5 ביולי 2017 (בהולנדית) Ajax signs Remko Pasveer באתר הרשמי של אייאקס, 23 באפריל 2021 (באנגלית) VAN GAAL MAAKT 26-KOPPIGE WK-SELECTIE BEKEND באתר הרשמי של התאחדות הכדורגל ההולנדית המלכותית, 11 בנובמבר 2022 (בהולנדית)